Februarie | 2015 | Skeletor's Journal of Evil
Posted on Februarie 25, 2015 by Skeletor
Mense. Rêrig. Ek blog baie minder, en ek belowe, daar is ‘n rede.
Posted on Februarie 19, 2015 by Skeletor
So gister gaan meld ek myself aan daar by my huis dokter. Ou Dokter Nic.
Nou Dr Nic is honestly, hy is 100% dokter maar ook so 25% showman. Eerlikwaar.
Om na hom toe te gaan is ook om ‘n vertoning te kry in hoe animated ‘n mens kan wees.
Gister nou moet hy vir my ‘n voorskrif gee vir die Panic Attacks wat ek so kry. Staan hy eweskielik net so botstil in gehardlopery tussen sy tafel en die ondersoek bed, en staar na die muur.
Lyk of hy iets teen die muur try lees, so al asof hy nou ‘n lys van medikasie daar teen sy muur het.
Rerig mense. Daai kop van die man gaan so op en af, kompleet asof hy op ‘n verskriklike groot kennisgewing bord na iets soek.
Imagine iemand wat soek na ‘n naam op een van daai memorial walls met duisende name…
Goed. So. Voorskrif geskrywe vir Prozac se cheap sussie wat jy op die straathoeke sal kry. Nuzac.
En Epitec. Apparently ‘n Mood Stabiliser.
So. Een van die dae gaan ek wawiele doen. Permanent. En sal ek nie kan blog, Facebook of Twitter nie. Tensy ek iemand kan kry aan wie ek my posts kan dikteer.
Enige iemand beskikbaar vir daai posisie? Ken jy iemand wat werk soek? Ek kan nie betaal nie.
Maar ek dink “Blog diktasie geneem van wawiel arties” gaan nogals goed lyk op ‘n CV.
Stoelgang… Normaal. Of so hoop ek.
Posted on Februarie 6, 2015 by Skeletor
Dis 3 uur die oggend. Woensdag.
Na ‘n nag van burgers en biltong vreet (want eet is wat mense met maniere doen) besteig ek die troon met geen halelujah of enige seremonie van enige aard nie.
3 uur die oggend sit ek, en klink dit asof ek water afslaan op daai toilet. Instede van die gerusstellende plons-plons wat ‘n goeie opelyf vergesel, klink dit meer asof die Vereeniging Brandweer hulle beste hosepipe daar in my toilet druk en spuit.
Dit het my so effens laat dink aan die dae toe ek nog by die huis gebly het, en my ma (aka Ouvrou) nog geleef het. Sal my pa gaan water maak, sal hy sommer so direk in die water pis.
Jy weet mos die geluid wat water op water maak. Hier twee uur die oggend as jy moet slaap is dit die heel irriterendste ding wat jy kan hoor.
Dan gil Ma daaruit die kamer uit: “Manie! Die Rand!”
Dan skree Pa terug. “Ag jou moer ook, man!” En dit gevolg dan deur stilte soos hy maar die brandslang mik na die rand toe.
(Dis maar hoe hulle met mekaar gepraat het. So, moet asseblief nie nou na die Menseregte komissie toe hardloop om my pa te laat toesluit nie asb. Dis maar moeilik om aan buitestaanders te verduidelik. Jy moes in daai huis geleef het om dit te gesien het en te waardeer)
Na die Groot Maagwerkings van 2015, staan ek heel gedwee op van die toilet, reg om verder te gaan slaap.
Net jammer die magie het ander planne.
Nie tevrede daarmee dat ek nou net die Groot Spuitpoep van 2015 gehad het nie, nou moet ek nog vir Jaws ook gaan roep.
Sal so Vettie nou daar voor ‘n toilet neer duik, seat lig en “Jaaaaaaaaaaaaaaaaaawwwwwwwssssssssss”
Ugh. Nooit gedink half verteerde bacon sal SO lyk nie…
Ek wil nooit weer bacon of burgers voor my sien nie!